ज्ञात हो कि मौर्य टीवी प्राइवेट लिमिटेड की 37.87 प्रतिशत इक्विटी पहले से ही ज़ी मीडिया के पास थी. पिछले महीने उसने बाकी हिस्सेदारी भी खरीदकर कंपनी का पूरा स्वामित्व हासिल कर लिया है. 7 अक्टूबर 2013 को ही ज़ी मीडिया ने मौर्य टीवी के प्रवर्तकों – प्रकाश झा, संगीता झा, मनमोहन शेट्टी व कृशनलाल छाबरा के साथ कंपनी का 100 प्रतिशत मालिकाना हासिल करने के लिए शेयर खरीद समझौता (एसपीए) कर लिया था. लेकिन उसने मौर्य टीवी प्राइवेट लिमिटेड की 37.87 प्रतिशत इक्विटी हिस्सेदारी ही खरीदी. अभी दिसंबर में जाकर उसने उसका अधिग्रहण पूरा किया और उसे अपने पूर्ण स्वामित्व वाली सब्सिडियरी बना ली. शेयर खरीद समझौते के बाद ज़ी मीडिया ने 16 जनवरी 2014 से मौर्य टीवी को ज़ी पुरवैया (बिहार व झारखंड के लिए) के रूप में पेश कर दिया.